13/07/2015 | Administración LocalMunicipal
Padrón
Anuncio de recoñecemento de dedicación exclusiva e parcial a diversos cargos do Concello de Padrón

ANUNCIO RECOÑECEMENTO DA DEDICACIÓN EXCLUSIVA E PARCIAL DE DIVERSOS CARGOS NO CONCELLO DE PADRÓN Dando cumprimento ao disposto no artigo 75.5 da Lei 7/1985, de 2 de abril, reguladora das bases do réxime local, faise público que o Pleno da Corporación Municipal de Padrón, na sesión celebrada o dous de xullo do dous mil quince adoptou o seguinte acordo: <<Primeiro. –O recoñecemento e aprobación da dedicación exclusiva para o seguinte cargo: – Alcalde-presidente. Segundo. –O recoñecemento e aprobación da dedicación parcial para os seguintes cargos e para os/as concelleiros/as que ostentan delegacións específicas pola dirección e xestión dos servizos que se sinalan a continuación: ● Concelleiro/a delegado/a de cultura; turismo; comercio; casco histórico; igualdade e muller; xuventude e voluntariado; política lingüística; información e comunicación: 16 horas semanais. ● Concelleiro/a delegado/a de urbanismo, vivenda e solo (excluído o ámbito do casco histórico); vías e obras (excluído o ámbito do casco histórico) e servizos públicos básicos: abastecemento de auga, saneamento, alumbrado público, recollida de residuos sólidos urbanos, parques e xardíns, limpeza viaria e cemiterios: 16 horas semanais. ● Concelleiro/a delegado/a de deportes; promoción do emprego e traballo; persoal; réxime interior e tráfico: 12 horas semanais. ● Concelleiro/a delegado/a de festexos; novas tecnoloxías; educación e ensino; benestar e servizos sociais e praza de abastos e mercados: 12 horas semanais. Terceiro. –Fixar as seguintes retribucións brutas a percibir en doce pagas ordinarias máis dúas pagas extraordinarias anuais polo mesmo importe: – Alcalde-presidente: 37.000,00 euros anuais. – Concelleiro/a delegado/a de cultura; turismo; comercio; casco histórico; igualdade e muller; xuventude e voluntariado; política lingüística; información e comunicación: 11.500,00 euros anuais. – Concelleiro/a delegado/a de urbanismo, vivenda e solo (excluído o ámbito do casco histórico); vías e obras (excluído o ámbito do casco histórico) e servizos públicos básicos: abastecemento de auga, saneamento, alumbrado público, recollida de residuos sólidos urbanos, parques e xardíns, limpeza viaria e cemiterios: 11.500,00 euros anuais. – Concelleiro/a delegado/a de deportes; promoción do emprego e traballo; persoal; réxime interior e tráfico: 7.500,00 euros anuais. – Concelleiro/a delegado/a de festexos; novas tecnoloxías; educación e ensino; benestar e servizos sociais e praza de abastos e mercados: 7.500,00 euros anuais. Cuarto. –Recoñecer a compatibilidade das actividades económicas desenvoltas polos cargos e concelleiros/as con dedicación parcial ao abeiro do disposto no artigo 75.2 da LBRL en relación co artigo 5 da Lei de Incompatibilidades e en tanto non existe relación directa de tales actividades coas desenvoltas nos departamentos dos que se farán cargo no Concello de Padrón detallados na Resolución do Alcalde número 498/2015 do 25 de xuño. – Don Othman Sorel Benvenuto: funcionario de carreira. Axente Medioambiental da Consellería de Medio Rural da Xunta de Galicia. – Don Facundo Javier Carlos Gabriel Amirola Toudani: contrato laboral por tempo indefinido na categoría de calefactor na UTE Dalkia Girola, encargada do mantemento do Hospital do Barbanza. – Dona Pilar Soledad Diana Mihaela Extremo Geldres: contrato laboral na categoría de xornalista-redactor no gabinete de información Cientoochentagrados Marketing&Comunicación. Quinto. –Dar de alta no Réxime Xeral da Seguridade Social ao alcalde-presidente, e concelleiros/as delegados/as aos que se recoñece o réxime de dedicación exclusiva ou parcial, con efectos dende o día 2 de xullo do 2015, asumindo o Concello de Padrón o pago das cotas empresarias que correspondan. Sexto. –De acordo co disposto no artigo 13.4 do ROF, o nomeamento dos membros da Corporación para algún destes cargos unicamente surtirá efectos no momento no que sexa aceptado expresamente por este, o que se comunicará ao Pleno na primeira sesión ordinaria que se celebre. Sétimo. –Publicar o acordo plenario integramente no Boletín Oficial da Provincia da Coruña e no taboleiro de anuncios do Concello, ao abeiro do disposto no artigo 75.5 LBRL. Oitavo. –Dar conta do acordo que adopte o Pleno á Secretaría e Intervención Municipais.>> Padrón, 2 de xullo do 2015. O alcalde Asdo.: Antonio Fernández Angueira